title: مرال آکشنر
text: مرال آکشنر ( تورک:Meral Akşener)  (د. 18 ژوئیه 1956، ایزمیت، کوجاائلی، تورکیه) — تورکیه علم خادیمی و سییاستچیسی، سابیق داخیلی ایشلر ناظیری (08.11.1996-30.06.1997)، اییی پارتیانین قوروجو رهبری. او، 2018-جی ایل کئچیریلن تورکیه جومهوریتی پرزیدنت سئچکی‌لرینده نامیزدلیگینی ایره‌لی سورموشدور.  
  
    1995 و 1999 تورکیه سئچکی‌لرینده دوغرو یول پارتیاسیندان میلت‌‌وکیلی کیمی ت‌ب‌م‌م-ه گیرن آکشنر، 1996 و 1997-جی ایل‌لر آراسیندا نجم‌الدین اربکان طرفیندن قورولان کوالیسیون حؤکومتده داخیلی ایشلر ناظیری اولموشدور. 2007، 2011 و 2015 تورکیه سئچکی‌لرینده میلّیتچی حرکت پارتیاسی میلت‌وکیلی  اولاراق ت‌ب‌م‌م-ه گیرمگی باجارمیشدیر. 2015-جی ایل نوامبر سئچکی‌لرینده پارتیاسیندان میلت‌وکیلی  نامیزه‌دی گؤستریلمه‌میشدیر. 25 اوکتوبر2017-جی ایلدن اعتیباراً اؤزونون لیدرلیگینده قورولان اییی پارتیانین رهبری‌دیر. 2018-جی ایل تورکیه پرزیدنت‌لیگی سئچکی‌لرینده پارتیاسی‌نین پرزیدنت‌لیگه نامیزه‌دی اولموشدور.
  سیاستچیلر
  تورکیه سیاستچیلری